Bek-en-klouseer slaan Zambezi - Landbou - Republikein
Saturday, December 14th, 14:01:04
Bek-en-klouseer slaan Zambezi
Die ministerie van landbou, water en bosbou het aangekondig bek-en-klouseer het by die Sigwe-nedersetting in die Zambezistreek uitgebreek.
Dit is binne die gebied in Namibië wat met bek-en-klouseer besmet is, bo die veterinêre kordonheining.
Dr. Albertina Musilika-Shilongo, waarnemende veeartsenyhoof by die ministerie, sê in 'n kennisgewing hulle is op 8 Augustus deur boere in die omgewing in kennis gestel dat beeste kruppel loop, kwyl en nie wei nie.
Veeartse het die gebied besoek en bevestig twee krale by Sigwe is geraak. Sowat 50 uit 106 beeste het tekens van bek-en-klouseer getoon.
Die ministerie sê tans loop nog sowat 40 000 beeste die gevaar om ook met die siekte besmet te word. Musilika-Shilongo meen die siekte kom van die buffels wat van nature in dié gebied voorkom en as draers van die virus bekend is.